નરેન્દ્ર મોદી નવમા ધોરણમાં હતા ત્યારનો એક પ્રસંગ યાદ કરતાં એમના નાના ભાઈ પંકજ મોદી કહે છે કે એ વર્ષે બિહારમાં પૂરે ભારે ખાનાખરાબી સર્જેલી. વડનગરના ઋષિ જેવા ડોક્ટર વસંત પરીખે એમા સહાયની ટહેલ નાખેલી. જન્માષ્ટમીના મેળામાં વાપરવા પિતાએ આપેલો એક રૂપિયો એ ભંડોળમાં આપવાનો વિચાર કર્યા પછી એમને થયું કે કંઈ વિશેષ કરવું જોઈએ. વડનગરમાં ભરાતા જન્માષ્ટમીના મેળામાં એમણે ઘેરેથી બધી સામગ્રી લઈ જઈ ચાનો સ્ટોલ ઊભો કર્યો. જાતે ચા બનાવી વેચી અને એમાંથી મળેલી બધી રકમ એમણે પેલા ફાળામાં આપી દીધી. ડોક્ટર પરીખે કિશોરની પીઠ થાબડેલી.